ຝຣັ່ງ ປະຕິເສດ ຕໍ່ລາຍງານສະຫະຊາຊາດ ທີ່ວ່າ ຝຣັ່ງໂຈມຕີພິທີແຕ່ງງານ
ລັດຖະມົນຕີປ້ອງກັນປະເທດຂອງຝຣັ່ງ ທ່ານນາງຟລໍຮັງ ປາກລີ (Florance Parly) ຍັງຢືນຢັດວ່າ ກອງກຳລັງ ຝຣັ່ງ ບໍ່ໄດ້ໂຈມຕີພິທີແຕ່ງງານອີຫຍັງເລີຍ ຫຼືມີຄວາມເສຍຫາຍໃດໆເກີດຂຶ້ນ ໃນການປະຕິບັດງານນັ້ນ. 
ຝຣັ່ງປະຕິເສດຕໍ່ລາຍງານຂອງອົງການສະຫະປະຊາຊາດທີ່ກ່າວວ່າ ການໂຈມຕີຂອງ ຝຣັ່ງໃນພາກກາງຂອງປະເທດມາລີ ໃນເດືອນມັງກອນຜ່ານມາ ເຮັດໃຫ້ພົນລະເຮືອນ ເສຍຊີວິດ 19 ຄົນອັນເປັນສ່ວນນຶ່ງໃນການປະຕິບັດງານ ຕໍ່ຕ້ານພວກກໍ່ການຮ້າຍໃນ ເຂດຊາແຮລ NicolasPinault ມີລາຍງານກ່ຽວກັບເລື້ອງນີ້ຈາກປາຣີ ຊຶ່ງກິ່ງສະຫວັນ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ສິ່ງທີ່ເກີດຂຶ້ນຢູ່ບ້ານບົງຕີ ໃນພາກກາງຂອງປະເທດມາລີ ເມື່ອວັນທີ 3 ເດືອນມັງກອນ ຜ່ານມາ ຍັງເປັນຄຳຖາມຂອງຈຸດໃຈກາງທີ່ເປັນບັນຫາໂຕ້ແຍ້ງລະຫວ່າງຝຣັ່ງແລະກຳ ລັງຮັກສາສັນຕິພາບ ຂອງອົງການສະຫະປະຊາຊາດ ໃນປະເທດມາລີ ທີ່ເອີ້ນຫຍໍ້ວ່າ MINUSMA ໃນຕົ້ນອາທິດແລ້ວນີ້ ເຈົ້າໜ້າທີ່ສືບສວນຄົນນຶ່ງຂອງອົງການສະຫະປະ ຊາຊາດ ສະຫລຸບວ່າ ການໂຈມຕີທາງອາກາດຂອງຝຣັ່ງໃສ່ພິທີແຕ່ງງານທີ່ເຮັດໃຫ້ພົນ ລະເຮືອນ ແລະກຳລັງປະກອບອາວຸດ 3 ຄົນ ເສຍຊີວິດ ຊຶ່ງກ່າວກັນວ່າເປັນສະ ມາຊິກ ຈີຮາດີຈາກກຸ່ມຫົວຮຸນແຮງກາຕີບາ ແຊກມາ (Kabita Serma ) ໃນຮອບສາມເດືອນທີ່ຜ່ານມານີ້ ເຈົ້າໜ້າທີ່ຝຣັ່ງໄດ້ປະຕິເສດວ່າ ເຂົາເຈົ້າບໍ່ໄດ້ໂຈມຕີພິ ທີແຕ່ງງານອີຫຍັງເລີຍ ຫຼືມີຄວາມເສຍຫາຍໃດໆເກີດຂຶ້ນໃນການປະຕິ ບັດງານດັ່ງກ່າວ ໃນການໃຫ້ຄວາມເຫັນ ເມື່ອອາທິດນີ້ ລັດຖະມົນຕີປ້ອງກັນປະເທດຂອງຝຣັ່ງ ທ່ານນາງ ຟລໍຮັງ ປາກລີ (Florance Parly) ຍັງຢືນຢັດໃນກອງກຳລັງຂອງ ທ່ານນາງ ທ່ານນາງປາກລີ ໄດ້ປະຕິເສດຢ່າງແຂງຂັນວ່າບໍ່ມີການກະທຳຜິດຫຍັງເກີດຂຶ້ນໂດຍໃຫ້ ການອະທິບາຍວ່າ ການໂຈມຕີທາງອາກາດຂອງພວກທະຫານເມື່ອວັນ ທີ 3 ໃກ້ໆກັບ ບ້ານບຸນຕີນັ້ນແມ່ນຖືກຕ້ອງຕາມກົດໝາຍແລະໄດ້ມີການແນເປົ້າ ໝາຍໃສ່ກຸ່ມກໍ່ການ ຮ້າຍປະກອບອາວຸດ ທີ່ໄດ້ມີການລະບຸກ່ອນໜ້ານັ້ນ ລັດຖະມົນຕີກະຊວງປ້ອງກັນປະເທດຝຣັ່ງ ຍັງໄດ້ຕັ້ງຄວາມສົງໄສກ່ຽວກັບວິທີການສືບ ສວນຂອງອົງການສະຫະປະຊາຊາດໂດຍກ່າວອ້າງວ່າ ການສືບສວນ ແມ່ນອີງຕາມ ແຫຼ່ງຂ່າວທີ່ບໍ່ໜ້າເຊື່ອຖື ນາຍພົນໂດມີນິກ ແຕຣັງກັງ (Dominique Trinquand) ອະດີດຜູ້ບັນຊາການກອງກຳ ລັງຂອງຝຣັ່ງປະຈຳອົງການສະຫະປະຊາຊາດກໍໄດ້ສະທ້ອນໃຫ້ເຫັນເຖິງຄວາມສົງໄສ ເຫຼົ່ານີ້ ນາຍພົນແຕຣັງກັງກ່າວວ່າ ທ່ານກໍມີຄວາມສົງໄສບໍ່ແນໃຈກ່ຽວກັບຜົນຂອງການສືບສວນ ໂດຍອ້າງວ່າການສຳພາດສ່ວນໃຫຍ່ ມີຂຶ້ນໂດຍທາງໂທລະສັບ ກັບພວກຊາວບ້ານ ອີງ ຕາມນາຍພົນແຕຣັງກັງແລ້ວ ບ້ານບຸນຕີນີ້ ແມ່ນຮູ້ກັນດີວ່າ ເປັນທີ່ໝັ້ນຂອງພວກຈີຮາດດີ ຊຶ່ງມີຄວາມໝາຍແບບອ້ອມໆວ່າຄຳໃຫ້ການເຫຼົ່າ ນັ້ນບໍ່ເປັນທີ່ໜ້າເຊື່ອຖືໄດ້ ນາຍພົນແຕ ຣັງກັງກ່າວຕື່ມວ່າ ພວກທີ່ເສຍຊີວິດໃນ ການໂຈມຕີໄດ້ຖືກນຳໄປຝັງຢ່າງໄວວາ ໂດຍບໍ່ມີ ການກວດພິສູດໃນບ່ອນທີ່ຖືກ ຝັງເລີຍ ອະດີດນາຍພົນຂອງຝຣັ່ງທ່ານນີ້ ກ່າວຢ້ຳເຖິງ ຄວາມສົງໄສຂອງທ່ານ ກ່ຽວກັບລາຍງານແລະທ່ານຄິດວ່າ ການປະຕິບັດງານໂດຍທົ່ວໄປ ຂອງອົງການສະຫະປະຊາຊາດແມ່ນຄັດຄ້ານຕໍ່ການໃຊ້ກຳລັງ ຊຶ່ງທ່ານກ່າວວ່າ ອາດໃຫ້ ຄຳອະທິບາຍກ່ຽວກັບນ້ຳສຽງຂອງບົດລາຍງານນັ້ນ ເຈົ້າໜ້າທີ່ຂອງກຳລັງຮັກສາສັນຕິພາບ MINUSMA ໄດ້ປະຕິເສດຕໍ່ການຂໍສຳພາດ ແຕ່ ແນວໃດກໍຕາມ ກຳລັງຮັກສາສັນຕິພາບສະຫະປະຊາຊາດໄດ້ ໃຫ້ເບິ່ງວີດີໂອ ທີ່ອັດເມື່ອ ວັນທີ 25 ມັງກອນ ເວລາເຈົ້າໜ້າທີ່ສືບສວນຂອງສະຫະປະຊາຊາດເດີນທາງໄປບ້ານບຸນ ຕີແລະໄປເບິ່ງບ່ອນທີ່ຖືກໂຈມຕີທາງອາກາດ ພ້ອມທັງບ່ອນຝັງພວກທີ່ເສຍຊີວິດ ຢູ່ໃນວີດີໂອນັ້ນ ທ່ານກີໂຢມ ເງຟາ (Guillame Ngefa) ຫົວໜ້າດ້ານສິດທິ ມະນຸດ ແລະ ກຳລັງປ້ອງກັນຂອງສະຫະປະຊາຊາດໃນມາລີ ໄດ້ໃຫ້ການຄ້ຳປະ ກັນວ່າ ວິທີການທີ່ນຳ ໃຊ້ຟັງແລ້ວແມ່ນມີເຫດຜົນ ທ່ານເງຟາບັນລະຍາຍສູ່ຟັງກ່ຽວກັບວ່າທ່ານແລະຄະນະສືບສວນຂອງທ່ານປະຕິບັດງານ ແບບໃດ ໃນການໄປຢ້ຽມບ້ານດັ່ງກ່າວ ແລະພົບປະກັບປະຊາຊົນທີ່ນັ້ນ ທ່ານໄດ້ອະທິ ບາຍວ່າ ກຸ່ມດັ່ງກ່າວແລະສ່ວນບຸກຄົນທີ່ຖືກສຳພາດນັ້ນ ແມ່ນໄດ້ດຳເນີນການຢູ່ກັບທີ່ ເພື່ອຕິດຕາມເບິ່ງການສຳພາດຊຶ່ງໄດ້ດຳເນີນໂດຍທາງໄກ ກ່ອນໜ້າການໄປຢ້ຽມຢາມ ອັນເປັນພາກສ່ວນນຶ່ງຂອງການສືບສວນ ຄະນະສືບສວນ ໄດ້ພົບປະກັບເຈົ້າໜ້າທີ່ຝຣັ່ງສອງຄັ້ງໃນເດືອນມີນາ ເພື່ອຫາລືກ່ຽວກັບ ການສືບສວນດັ່ງກ່າວ ສະຖານທູດຂອງຝຣັ່ງ ໃນມາລີ ຍັງໄດ້ສະແດງ ຄວາມເຫັນກ່ຽວ ກັບການຄົ້ນພົບຂອງການສືບສວນໃນຂັ້ນຕົ້ນ ການກ່າວຫາມີຂຶ້ນໃນຂະນະທີ່ປະຊາຊົນບໍ່ມີຄວາມເຊື່ອໝັ້ນກັບຝຣັ່ງເພີ້ມຂຶ້ນກ່ຽວກັບ ການມີໜ້າ ຂອງກຳລັງທະຫານ 5,000 ຄົນ ພາຍໃຕ້ການນຳພາຂອງຝຣັ່ງເພື່ອຕໍ່ຕ້ານ ພວກກະບົດທີ່ຮູ້ກັນໃນຊື່ການປະຕິບັດງານບາກຄານຫຼື Barkhane Operation ໃນ ປະເທດມາລີ ນາຍພົນແຕຣັງກັງກ່າວວ່າ ດ້ວຍການກ່າວຫາເຫຼົ່ານີ້ ການໃຫ້ຄວາມສະໜັບສະໜຸນຕໍ່ ກຳລັງບາກຄານແມ່ນຕົກຢູ່ໃນຄວາມສ່ຽງໃນຂະນະທີ່ຝຣັ່ງຖືກກ່າວຫາວ່າ ລະເມີດສິດທິ ມະນຸດດັ່ງນັ້ນ ທ່ານກ່າວວ່າ ປະຊາຊົນໃນມາລີອາດຈະປະຕິເສດ ຕໍ່ການຮັກສາກຳລັງ ຝຣັ່ງໄວ້ຢູ່ທີ່ນັ້ນ ແລະຫາງສຽງຂອງປະຊາຊົນຝຣັ່ງກໍອາດຈະ ເປັນໄປໃນທິດທາງ ດຽວກັນ ລັດຖະມົນຕີກະຊວງປ້ອງກັນປະເທດຂອງຝຣັ່ງເດີນທາງໄປເຖິງນະຄອນຫຼວງບາມາໂກ ຂອງປະເທດມາລີ ໃນວັນພຸດອາທິດແລ້ວ ເພື່ອພົບປະກັບພວກຜູ້ນຳສູງສຸດຂອງປະເທດ ດັ່ງກ່າວ